Элективияб курсалъул программа

«Ват1ан ч1ух1арал бах1арзал.»

9 классалъул ц1алдохъабазе

 Автор:Рахьдал мац1алъул учитель

 МКОУ ЛСОШ№2 Саламирзаева З.Х.

***Элективияб курс***

**Ват1ан ч1ух1арал бах1арзал**

*ВатIанияб тIалаб тIобитIулаго,
ТIерхьарал цIвабзазул цIар къотIуларо.
                  ( И. ГI.)*

*Кивго вук1унаро рек1елъ г1адин чи.*

*(Р.Х1.)*

***Баян***:

*Дагъистаналъул бечедаб литература буго нилъер халкъазул гӀумруялъул кӀвар бугел лъугьа-бахъиназул нугӀлъун, гьединлъидал буго гӀадамасул хасият, тӀабигӀат, гӀамал, хьвада-чӀвади, халкъалъул тарих гьелъ баян гьабулебги.*
*Умумузул тарих,вакилзаби,гьезул къваридаб къисмат, кочӀохъабазул гӀумру лъазабулаго, нилъее баянлъула цебесеб гӀумруги жакъасеб къоги, бичӀчӀула халкъалъул къисмат. Камилал ва пасихӀал асараз рокьи бижизабула гӀагараб халкъалде, вижараб ракьалде. Гьел асараз малъула гӀумру бичӀчӀизе ва гӀадамал разилъиледухъ хьвада-чӀвадизе.*

Рахьдал мацӀалда хъварал пасихӀал асараз нилъее кумек гьабула дагьабги гӀагараб мацӀ бокьизе, гьелъул бечелъиялде ва балъголъабазде гъорлъе раккизе. ГӀемерал соназ хъвай-хъвагӀай букӀинчӀолъиялда бан нилъер халкъазул гӀумруялъул кӀвар бугел лъугьа-бахъинал кочӀол асаралдалъун баян гьарулаан. Гьезулъ ва халкъияб кӀалзул творче-ствоялъул асаразулъ загьир гьабулаан гӀумрудул хӀалбихьи, ва, [литература лъазабулаго](http://www.zdrasti.info/literatura-na-narodite-ot-evropa-amerika-aziya-afrika-i-avstra.html), гьел киналго рахъал баянлъула цӀалдохъабазе. ЦӀикӀкӀараб кӀвар буго гьаб курсалъул гӀун бачӀунеб гӀел куцаялъе. Гьайбатал асаразул сипатал нилъее мисаллъун чӀола, гьез ахӀула жидедаго релълъун хьвадизе, берцинаб гӀумру гьабизе, бахӀарчияллъун, ритӀухъаллъун рукӀине.
*Литератураялъ инсан ва гӀумру къачӀала. Гьел мурадазе пайда босизеГ1умру ,мун макьилъищ дида бихьараб ва Рух1ияб асарги рек1ел х1асратги абурал т1ахьазда жанир камилал ва гъваридаб магӀнаялъул асарал руго.*

Гьенир загьир гьарун руго халкъалъул пикраби, гьайбатал къасдал, къулчӀизе ккарал зах1малъаби, жанисел ва къватӀисел тушбабазде данде гьарурал рагъал. Гьединлъидал халкъалъул рукӀа-рахъин, тарих, гӀумру лъазе литератураялъул хӀисаб тун кӀудияб кӀвар буго. Хъвадарухъаби, нилъеда цӀар лъалелги лъаларелги, гьел рукӀана захӀмат халкъалъе эркенлъи щвеялъе, гьелъул талихӀалъе гӀоло къеркьолел гӀадамал, ва гьезул гӀемераз зулмучагӀазде данде гьабураб къеркьеялъулъ жидерго рухӀги кьуна. Халкъалъе кигӀан хириял, къиматал, тӀадегӀанал [гьезул асарал ругониги](http://www.zdrasti.info/poeziyalul-zodih-bishungo-gvangarab-c1va-rasul-h1amzatov.html), гьездехун бечедал чагӀазул балагьи рахӀму гьечӀеб букӀана.

Гьаб курсалъ к1удияб кумек гьабула кинабго рахъ камилав инсан куцазе, г1агараб халкъалъул рух1ияб бечелъиялъул кьуч1алда г1олилазе тарбия кьезе.

Элективияб курсалда хасаб бак1 ккола Ват1ан хиралъиялъул, миллатазда гьоркьоб гьудуллъи кквеялъул, дунялалъулго зах1матхалкъалъул мурадал ц1униялъул асар ц1алдохъабалъ куцаялъ.

Элективиял дарсаз лъимал т1амула миллатазул адаб-х1урмат гьабизе, миллатазда гьоркьоб гьудуллъи, вацлъи бищун къиматаб бечелъи х1исабалда къабул гьабизе.

Программа г1уц1ун [буго умумузул тарихалде](http://www.zdrasti.info/muhiamad-ahimadovasul-giumru-va-tvorchestvo.html),Ват1аналде,поэзиялде , рахьдал мац1алде гъира бугел ва умумузул

дунялалде жанире раккизе бокьарал 10 классазул ц1алдохъабазе.Курс г1уц1ун буго 35 дарсалдасан,гьез рес кьола ц1алдохъабазе олимпиадабазда,къецазда,конференциябазда г1ахьаллъи гьабизе .

 ***Курсалъул аслиял мурадал:***

1)**Лъай кьеялъулал:**

-Умумузул тарих,вакилзаби,гьезул къваридаб къисмат, гӀумру лъазаби

Ц1алдохъабазда Ват1ан ч1ух1арал бах1арзазул г1умру ва творчество ц1ик1к1ун лъазаби; -гьудуллъи ва вацлъи нилъер къуват бук1ин баян гьаби. - Марижатил г1умрудул ва творчествоялъул нух ва гьелъул поэзиялъул хаслъи рагьи
2)**Лъай цебет1езабиялъулал:**
-Ц1алдохъабазул ц1алул ва к1алзул калам цебет1езаби, лъик1аб ц1алиялъул ругьунлъаби церет1езари, раг1абазул нахърател ц1ик1к1инаби. Алмахъазул бах1арзазул х1акъалъулъ лъазаби. Ц1алдохъабазул лъайгун бажари борхизаби.
3)**Тарбия кьеялъулал:**
-Рахьдал мац1алде , [поэзиялде рокьи бижинаби](http://www.zdrasti.info/muhiamad-ahimadovasul-giumru-va-tvorchestvo.html), гьудуллъи - вацлъиялде,бах1арчилъиялде г1ун бач1унеб г1ел ругьун гьаби. ВатIаналъе гIоло рухI кьурал ва  кьезе хIадурал бахIарзазул мисалаздалъун, ВатIан хиралъиялъул асар лъималазулъ куцай.

-

|  |  |  |  |  |  |  |
| --- | --- | --- | --- | --- | --- | --- |
| № | Дарсил тема | Саг1ат | Дарсил тайпа | Дарсида х1алт1изарулел къаг1идаби | Рокъобе х1алт1и | Анкьал |
| 1 | «Салатавиялъул ц1ва» Марижат Г1абдулазизова. Творчествоялъул ва г1умрудул нух. | 1 | Лекция | Муг1алимасул к1алъай, ц1алдохъабаз гьениса асслияб тетрадазда хъвай, т1ехьалдасан ц1али. | Шаг1иралъул г1умруялъул аслиял баянал лъазе. | 7.09 |
| 2 | Марижатил куч1дузул тематика ва маг1наялъул гъварилъи. | 1 | Лекция | Ц1иял раг1абигун х1алт1и, т1ехьалдаса ц1али. Гара-ч1вари. | Лекция лъазе. Шаг1иралъул дуе рек1ее г1ураб тема? Щай? | 14.09 |
| 3 | Куч1дул «Дун гьаюна , г1уна, г1адамалъ йиго», «Лъабго росуялъе налъулай йиго», «Маг1арул кеч1алде керен чучидал». | 1 | Ц1ияб лъай кьеялъул | Тарбия кьеялъул накъит. Сипатияб анализ, фронталияб ц1ех-рех. | Пасих1го ц1ализе, анализ гьабизе бокьараб цо коч1ол. | 21.09 |
| 4 | Куч1дул «Эбел-инсул адаб рехуге», «Квешлъиялде», «Намус-ях1 рехарав х1алихьатиде». | 1 | Г1адатаб | Суалазе жавабал гьари. Исследовательскияб х1алт1и. | Цо къот1елалъул сипатияб анализ. | 28.09 |
| 5 | Нак1к1улъан баккараб ч1ор меседил бакъ. Куч1дул «Щайзе», «Бук1унг1аги лъик1 мун мах1 берцинаб т1егь», «Мун гьеч1еб бак1алъул ч1обоголъи щиб?»  | 1 | Ц1ияб лъай кьеялъул | Группаби ккун куч1дузулъ гипатиял раг1аби ратизе т1амила. | Сочинение «Рокьиялъе дин гьеч1о, гьелъие миллат гьеч1о». | 5.10 |
| 6 | Контролияб х1алт1и. | 1 | зачет | Жалго-жидедаго ч1ун х1алт1и. исслед-ияб х1алт1и. | Цо-цо кроссворд Марижатил куч1дузда т1асан. | 12.10 |
| 7 | Лъик1ал г1адамал рук1ин-ракьалда талих1 бук1ин. Куч1дул «Эбелалъул бералъ», «Эбелалде»  | 1 | Ц1ияб лъай кьеялъул | Лекция, коч1олаб асар ц1али, суалазе жавабал кьей, раг1абигун х1алт1и , дифференцированияб группаялъул х1алт1и. | Эбелалъул х1акъалъулъ сочинение хъвазе | 19.10 |
| 8 | Динияб х1ухьел. Куч1дул «Муг1рул улкаялъул баркаталъул т1ут1», «Рух1ияв инсухъ угьараб х1ухьел», «К1иябго г1елмудал лъай т1ок1ав г1алим». | 1 | Г1адатияб | Коч1олаб калам пасих1го ц1али, раг1абазда т1ад х1алт1и, куч1дузул пикруяб анализ, парабазда х1алт1и. | Пасих1го ц1ализе | 26.10 |
| 9 | Маг1ил угьи . «Бах1арчи хола бах1арчи г1адин», «Солдатасул эбел», «Инсухъ гьабураб маг1у». | 1 | Ц1ияб лъай кьеялъул | Пасих1го ц1али, г1аммаб ц1ех-рех, жалго жидедаго ч1ун х1алт1и собеседование. | Харабазде ц1ехон маг1аби хъван рач1ине. | 9.11 |
| 10 | Маг1у «Яцалъул вас Салимиде гьабураб», «Бицун лъуг1улареб рек1ел къварилъи». | 1 | Г1амлъизабиялъул | Пасих1го ц1али, ц1алдохъабазул к1алъаял семинар. | Куч1дуз рек1елъ рижинарурал пикраби хъвазе | 16.11 |
| 11 | Ккаралъуб абич1еб раг1и щибизе, г1ужда щвеч1онани гулла щибизе? «Щибизе», «Намус», «Гьеч1о рит1ухълъи», «Гьудулалде». | 1 | Ц1ияб лъай кьеялъул дарс | Коч1олаб асар ц1али, тест-15минут ц1ех-рех, исследоват-ияб х1алт1и. | Бокьараб кеч1 рек1ехъе. Цо-цо коч1ол анализ гьабизе. | 23.11 |
| 12 | «Нуж кире т1аг1арал, дир гьудулзаби», «Х1алихъе бахъараб хъала к1варич1о», «Бахьикъосарал лъимал- ургъалил гъунал». | 1 | Ц1ияб лъай кьеялъул  | Коч1олаб асар ц1алиялъул халгьаби, индивидуалияб ц1ех-рех. | Гьудулзаби сочинение хъвазе. | 30.11 |
| 13 | Т1абиг1атгун гаргар. Куч1дул «Ц1улакьодул гъвет1», «Ракьул гьумералъухъ рокьи ккараб моц1», «Моц1ги ц1ваги», «Т1анхал», «Т1угьдул», «Нуж щайзе г1одулел г1урччинал т1анхал?» | 1 | Лекция, ц1ияб лъай кьеялъул дарс | Берзул конспектгун лекция, ц1алдохъабаз аслияб тетрадазда хъвала, парабазда х1алт1и. | Т1абиг1аталъул сурат бахъизе. | 7.12 |
| 14 | Контролияб х1алт1и | 1 | халгьабиялъул | Жалго жидедаго ч1ун х1алт1и. | Ц1аларал куч1дулъа бищунго бокьараб кеч1 рек1ехъе. | 14.12 |
| 15 | Г1алиасхаб Г1умарасхабовасул г1умруялъул нух. Г1алиасх1абил асаразул тематика ва маг1наялъул гъварилъи. Гьудулзабазул горсвериялда. | 1 | Ц1ияб лъай кьеялъул лекция. | Презентация, муг1алимасул каламалъулъа аслияб тетрадазда хъвай, собеседование. | Лекция лъазе. Лекциялда т1асан 4-4 суал х1адуризе парабаца. | 21.12 |
| 16 | Класстун къват1исеб ц1али(куч1дул ц1алиялъул къец). | 1 | конференция | Куч1дул ц1али ва гьезул пикрияб маг1на рагьизе, гара-ч1вари. | Цо-цо коч1ода т1асан пикру хъван бач1ине. | 28.12 |
| 17 | Алмахъ росдал тарихалъул г1адатазул ,г1адамазул х1акъалъулъ цо-цо баянал. | 1 | Дарс-семинар. | Презентация,муг1алимасул каламалъулъа аслияб тетрадазда хъвай. Диспут 10минут контролияб х1алт1и. | Харабазде ц1ехон умумузул х1акъалъулъ баянал рак1аризе. | 11.01 |
| 18 | Г1алиасх1абица т1ехь сайигъат гьабурав , гьесул эмен-Г1умарасх1абил х1акъалъулъ рак1алде щвеял. | 1 | Ц1ияб лъай кьеялъул. | Ц1алдохъабазул к1алъаял, презентация. Пасих1го ц1али , г1аммаб ц1ех-рех, жалго жидедаго ч1ун х1алт1и. | Х1асил лъазе эбел-инсуде ц1ехон , Г1умарасх1абил х1акъалъулъ баянал рак1аризе. | 18.01 |
| 19 | «Щивго к1очон гьеч1о, щибго к1очон гьеч1о» рагъ | 1 | Ц1ияб лъай кьеялъул | Суалазе жавабал гьари, исследовательскияб х1алт1и. | Жиде- жидер тухумалъул цо-цоязул хъван бач1ине. | 25.01 |
| 20 | Рагъда г1азаб х1ехьарал, росулъ зах1мат х1ехьарал. | 1 | Дарс-лекция | Берзул конспектгун лекция, ц1алдохъабаз аслияб тетрадазда хъвала, накъит. | Гьанже росулъ вугев зах1матчиясул хъван бач1ине. | 1.02 |
| 21 | Хабар «Метер бук1ана рагъ» (Н. Расуловна) | 1 | Х1асил гьабиялъул дарс | Хабарияб каламалъе план г1уц1и, пасих1аб мац1алдалъун пикру хъвай. | Сочинениялде х1адурлъизе. | 8.02 |
| 22 | Контролияб х1алт1и . Сочинение «Дицаги ц1унила хирияб Ват1ан» | 1 | халгьабиялъул | План г1уц1и ва х1алт1изаризесел раг1абазда ва раг1абазул дандраязда т1ад х1алт1и, жидецаго х1адурараб материалалдаса пайда босун, сочинение хъвай. | Рагъул темаялда цо-цо кеч1 рек1ехъе. | 15.02 |
| 23 | Ват1аналде халатаб нух( Г1али Булатханов) | 1 | Ц1ияб лъай кьеялъул | Хабарияб асар пасих1го ц1али, раг1абазда т1ад х1алт1и, г1исиналго бут1аби ролаздалъун х1ай, суалазе жавабал, гара-ч1вари, къец. | Гьеб хабаралъ рек1елъ бижинабураб асаралъул хъвазе | 22.02 |
| 24 | Репрессиялъул ракваялъ г1умру ххенезабурав росуцояв. | 1 | Обобщ-б дарс | Гара -ч1вари, мисалияб ц1али, асаралъул анализ гьаби. | Хабаралъул план г1уц1изе. | 1.03 |
| 25 | Цо-цо релъизе г1адал лъугьа-бахъинал. | 1 | Дарс -театр | Ролаздалъун х1азе. | Цо-цо абундач ургъизе. | 15.03 |
| 26 | Класстун къват1исеб дарс | 1 | Дарс -экскурсия | Диалог , монолог, дискусияби. | Дарсида хадур рижарал пикраби хъвазе. | 22.03 |
| 27 | Алмахъазул шаг1ирзаби | 1 | Ц1ияб лъай кьеялъул | Пасих1го ц1али, г1аммаб ц1ех-рех, жалго жидедаго ч1ун х1алт1и, исслед-ияб х1алт1и. | Цо кеч1 рек1ехъе, гьеб коч1ол анализ гьабизе. | 5.04 |
| 28 | Росуцоязул х1акъалъулъ раг1и. | 1 | Ц1ияб лъай кьеялъул | Жалго-жидедаго ч1ун х1алт1и, группабазда х1алт1и. | «Дир росу» сочинение хъвазе. | 12.04 |
| 29 | Контролияб х1алт1и. «Дун ч1ух1ула дир гьит1инаб Ват1аналдаса», «Дир Ват1ан-г1агараб росу»-ц1ех-рехалъул х1алт1и.  | 1 | халгьабиялъул | Жалго-жидедаго ч1ун х1алт1и. | Рокъосезде Г1амирг1алих1ажиясул х1акъалъулъ ц1ех-рех гьабизе. | 19.04 |
| 30 | Алмахъалда Г1амирг1алих1ажиясул г1умруялдаса халкъалда гьоркьор хут1арал биценал. | 1 | Ц1ияб лъай кьеялъул | Баян кьовул ц1али,пасих1го ц1али, к1алъаял гьари. | Г1амирг1алих1ажиясул х1акъалъулъ ц1алун лъуг1изе гьабизе. | 26.04 |
| 31 | Г1амирг1алих1ажиясул назмаби. | 1 | Ц1ияб лъай кьеялъул | Коч1олаб асар ц1али,суалазе жавабал кьей, кроссворд. | Цо кесек рек1ехъе  | 3.05 |
| 32 | Хабар «Меседил риц1ил гъут1би», «Нухда» | 1 | Ц1ияб лъай кьеялъул | Исслед-ияб х1алт1и, асаралъул план г1уц1изе группаби т1амила. | Х1асил лъазе, асаралда т1асан пикру хъвазе. | 10.05 |
| 33 | Хабар «Их», «Мокъокъил сих1ру», «Бакъул нур». | 1 | Ц1ияб лъай кьеялъул | Асаралъул худ.анализ, параби т1амила пейзажалъул суратал ратизе. | План г1уц1изе, асаралда т1асан 5-5 суал ургъизе. | 17.05 |
| 34 | Класстун къват1исеб данделъи-Г1алиасх1абил т1ехьалъул презентация. | 1 | Конференциялъулаб дарс | Ц1алдохъабазул к1алъаял | Т1ахьил 2-леб бут1аялъул хал-шал гьабизе. | 24.05 |